مێرک (کۆمپانیا)
مێرک () کۆمپانیایەکی فرەنەتەوەیی ئەڵمانییە بۆ بواری کیمیایی و دەرمان و ئەلیکترۆنی. ئۆفیسی سەرەکی ئەم کۆمپانیایە دەکەوێتە شاری دارمشتات و ھەروەھا لەژێر ناوی EMD Chemicals لە ئەمریکای باکوور کاردەکات. کۆمپانیای مێرک لە ساڵی ٢٠١٥ کۆمپانیای سیگما ئەلدریچی کڕی. کۆمپانیای مێرک لەلایەن فریدریش جاکۆب مێرکەوە لە ساڵی ١٦٦٨ دامەزراوە و دواتر لەلایەن یەکێک لە نەوەکانییەوە بە ناوی ئیمانوێل مێرک لە ساڵی ١٨١٦ بەھێزتر بووە. کۆمپانیای مێرک کۆنترین کۆمپانیای کیمیایی و دەرمانسازییە لە جیھاندا. کۆمپانیای مێرک چوارەم گەورەترین کۆمپانیای دەرمانسازییە لە جیھاندا کە فرۆشی ساڵانەی نزیکەی ٣٥٫٤ ملیار دۆلارە. کۆمپانیای مێرک لە وڵاتانی ئەورووپا، ئەفریقا، ئاسیا، ئۆقیانووس و ئەمریکا کاردەکات. ناوەندە گەورەکانی توێژینەوە و پەرەپێدانی کۆمپانیای مێرک لە دارمشتات، بۆستن، تۆکیۆ و پەکین جێگیرن. کۆمپانیای مێرک لە سەدەی نۆزدەھەمدا پێشەنگ بوو لە بەرھەمھێنانی بازرگانی مۆرفین. لە کەرتی کیمیاییدا، کارکردن لەسەر ڕەنگە کاریگەرەکان لە ساڵی ١٩٥٧ دەستی پێکرد. بۆ نموونە ڕەنگەکانی Alumina Effect Pigments لەژێر ناوی مارکەی Xirallic دەفرۆشرێت. دوای دە ساڵ ئەم کۆمپانیایە بەشدار بوو لە دروستکردنی کریستاڵە شلەکان و ئەمڕۆش ڕۆڵی سەرەکی ئەم بازاڕەی گرتووەتە ئەستۆ. ئێستا کریستاڵە شلەکان بەشێکی زۆری قازانجەکانی کۆمپانیای مێرک پێکدەھێنن. لە ئێستادا پێشەنگی جیھانییان ھەیە لە بەرھەمھێنانی کریستاڵە شلەکان بۆ تەلەڤیزیۆن و لە بواری کیمیای شیکاری دا کۆمپانیای مێرک ڕۆڵێکی گرنگ دەگێڕێت لە پەرەپێدانی ماددە و شێوازەکانی کرۆماتۆگرافی.

سەرچاوەکان